-----------------------------------------------------------------------
  การประกอบธุรกิจของแต่ละสายผลิตภัณฑ์

  -----------------------------------------------------------------------

1. ลักษณะของผลิตภัณฑ์หรือบริการ มีดังนี้

1.1 ผลิตภัณฑ์น้ำมันปาล์มดิบ (Crude Palm Oil) และเมล็ดในปาล์ม (Palm Kernel )
กะลาเมล็ดปาล์ม (Shell) และผลปาล์มทะลายสด (Fresh Fruit Bunch)

1.2 ผลิตภัณฑ์น้ำมันเมล็ดในปาล์มดิบ (Palm KernelOil) กากเมล็ดในปาล์ม (Palm Kernel
Cake)

บริษัทฯจำหน่ายผลิตภัณฑ์เพื่อเป็นวัตถุดิบหลักในอุตสาหกรรมต่อเนื่องต่างๆ
ไม่ว่าจะเป็นในการผลิตน้ำมันปาล์มที่ใช้ปรุงอาหาร อาหารสัตว์ เนยเทียม มาร์การีน สบู่ ผงซักฟอก
น้ำยาทำความสะอาด เครื่องสำอาง ตลอดจนผลิตภัณฑ์อาหาร ขนม และไอศกรีม

สิทธิหรือข้อจำกัดในการประกอบธุรกิจ

บัตรส่งเสริมการลงทุน

1)  บริษัทฯ ได้รับสิทธิพิเศษทางภาษีตามพระราชบัญญัติการส่งเสริมการลงทุน พ.ศ. 2520
    โดยการอนุมัติของคณะกรรมการส่งเสริมการลงทุนตามบัตรส่งเสริมเลขที่ 1044/2537 ลงวันที่
    24 ม.ค. 2537, บัตรส่งเสริมเลขที่ 4571/2537 (2-1044/2537) ลงวันที่ 4 พ.ค.
    2537 และบัตรส่งเสริมเลขที่ 4583/2537 (3-1044/2537) ลงวันที่ 28 มิย. 2538
    สำหรับกิจการสกัดน้ำมันปาล์มดิบและเมล็ดในปาล์มอบแห้งขนาด 30 ตันผลปาล์มสดต่อชั่วโมง
    ทั้งนี้ภายใต้เงื่อนไขบางประการ
    สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลา
    8 ปี นับตั้งแต่เริ่มมีรายได้จากการประกอบกิจการคือตั้งแต่ 18 สิงหาคม 2538 ถึง 17
    สิงหาคม 2546
    และได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
    ของอัตราปกติมีกำหนด 5 ปี
    นับจากวันที่หมดอายุของสิทธิที่ได้รับยกเว้นภาษีเงินได้นิติบุคคลคือนับตั้งแต่วันที่ 17 สิงหาคม
    2546 ถึง 16 สิงหาคม 2551

2)  เมื่อวันที่ 11 ธ.ค. 2539 บริษัทฯ
    ได้รับการส่งเสริมการลงทุนในกิจการผลิตน้ำมันปาล์มดิบจากเมล็ดในปาล์ม (CPKO) ขนาด
    4.17 ตัน เมล็ดในปาล์มต่อชั่วโมง ตามบัตรส่งเสริมการลงทุนเลขที่ 1817/2539
    ซึ่งได้รับสิทธิในการยกเว้นภาษีเงินได้นิติบุคล สำหรับกำไรสุทธิเป็นระยะเวลา 8 ปี
    นับจากวันที่ 21 กรกฎาคม 2541 ถึง 20 กรกฎาคม 2549
    และได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
    ของอัตราปกติมีกำหนด 5 ปี นับจากวันที่ 20 กรกฎาคม 2549 ถึง 19 กรกฎาคม 2554

ค่าเช่าที่ดินสัมปทาน

บริษัทฯ ได้เช่าที่ดินในการทำสวนปาล์มน้ำมันจากบริษัทพันธ์ศรีวิวัฒน์ จำกัด
ซึ่งเป็นบริษัทย่อยของบริษัทฯ บริษัท พันศรีวิวัฒน์ จำกัด
ได้เช่าสัมปทานที่ดินสองแห่งคือชัยบุรีและเคียนซาจากบริษัทพันธ์ศรี จำกัด และบริษัทประจักษ์วิวัฒน์
จำกัด ตามลำดับ ซึ่งทั้งสองเป็นบริษัทย่อยของบริษัทพันธ์ศรีวิวัฒน์ จำกัด
ที่ดินสัมปทานที่ได้รับอนุญาตจากกรมป่าไม้คือ สัมปทานที่ดินอำเภอชัยบุรี จังหวัดสุราษฎร์ธานี จำนวน
20,000 ไร่ จะหมดอายุในวันที่ 1 มกราคม 2558 และสัมปทานที่ดินอำเภอเคียนซา
จังหวัดสุราษฎร์ธานี จำนวน 10,600 ไร่ จะหมดอายุในวันที่ 8 กรกฎาคม 2557
ซึ่งสัปทานที่ดินอำเภอเคียนซานี้ บริษัท พันศรีวิวัฒน์ จำกัดได้รับแจ้งจากสำนักงานธนารักษ์
จังหวัดสุราษฎร์ธานี สังกัดกระทรวงการคลังว่า ที่ดินนี้เป็นที่ดินราชพัสดุ
ซึ่งเป็นกรรมสิทธิ์ของกระทรวงการคลังโดยคำวินิจฉัยของคณะกรรมการกฤษฎีกา
และได้แจ้งให้ความร่วมมือในการทำสัญญาเช่ามีกำหนดเวลา 3 ปี นับแต่วันที่ 1 มกราคม 2544
และให้ชำระค่าเช่าที่ดินย้อนหลังตั้งแต่ปี 2534 ถึงปี 2543 เป็นจำนวนเงินประมาณ 11.8 ล้านบาท
บริษัท พันศรีวิวัฒน์
จำกัดยังมิได้บันทึกบัญชีค่าเช่าดังกล่าวเนื่องจากกำลังอยู่ระหว่างการเจรจากับหน่วยราชการที่เกี่ยวข้อง

2. สภาวะอุตสาหกรรมและการแข่งขัน

ในอดีตที่ผ่านมาอุตสาหกรรมการสกัดน้ำมันปาล์มดิบในประเทศไทยมีความแตกต่างจากประเทศอื่นในกลุ่มอุตสาหกรรมเดียวกันดังนี้

1)  การสกัดน้ำมันปาล์มดิบของโรงงานสกัดน้ำมันปาล์มดิบนั้นมีสัดส่วนของการซื้อผลปาล์มสดจากบุคคลภายนอกป้อนเข้าสู่โรงงานมากกว่ามาจากสวนของบริษัทเอง
    และ

2)  การผลิตน้ำมันปาล์มดิบเพื่อใช้ในการบริโภคในประเทศไทยเท่านั้น

ภายหลังจากที่ผลผลิตปาล์มสดสูงถึง 27.4 ตันต่อเฮคตาร์ในปี 2542 (1.541 ตันต่อเฮคตาร์ในปี
2541) มีผลทำให้ผลผลิตในปี 2543 ลดลงเป็น 18.75 ตันต่อเฮกตาร์
จากสภาพอากาศและระดับน้ำฝนที่อยู่ในระดับที่น่าพอใจในปี2542และปี2543
ซึ่งจะมีผลต่อปาล์มน้ำมันในปีถัดไป ดังนั้นบริษัทฯคาดว่าผลผลิตปาล์มสดในปี 2544 จะดีกว่าปี 2543
แต่จะไม่ดีเท่ากับปี 2542

เนื่องจากค่าความชื้นอยู่ในระดับที่ดี เพราะฝนตกอยู่สม่ำเสมอตลอด 2 ปีที่ผ่านมา
ทำให้ผลผลิตปาล์มสดในปี 2544 เพิ่มขึ้นเป็น 26.36 ตันต่อเฮกตาร์ หรือเพิ่มขึ้น 41%จากปี 2543
(18.75 ตันต่อเฮกตาร์, 27.42 ตันต่อเฮกตาร์สำหรับปี 2542)
โดยเฉพาะสวนเคียนซาและสวนชัยบุรีจำนวน 3,271 เฮกตาร์ให้ผลผลิตสูงถึง 29.79
ตันต่อเฮกตาร์ หรือ 4.76 ตันต่อไร่

ปี 2541 และ ปี 2542 เป็นปีที่ไม่ปกติเนื่องจากผลกระทบของ El Nino 1997/1998
ผลผลิตปาล์มสดในปี 2541 นั้นต่ำกว่าปกติ และปี 2542 นั้นสูงกว่าปกติ
ผลปาล์มสดที่ใช้ในกระบวนการผลิตในปี 2542 สูงกว่าระดับเฉลี่ยถึง 40%
สามารถชี้ให้เห็นว่าโรงงานสกัดน้ำมันปาล์มดิบนั้นทำการผลิตที่เกินกำลังการผลิต
หรือมีกำลังการผลิตส่วนเกินซึ่งเป็นปัจจัยในการแข่งขันการซื้อผลปาล์ม
และการกระจายผลผลิตปาล์มสดตลอดปีเป็นปัจจัยสำคัญที่ทำให้มีการแข่งขันกันซื้อผลปาล์มในราคาสูงหรือต่ำซึ่งขึ้นอยู่กับฤดูกาลของผลผลิตนั้น
ในช่วงที่มีผลผลิตต่ำราคาซื้อผลปาล์มสดราคาสูง ตลาดจะเป็นของผู้ขายผลปาล์มสด
โรงงานสกัดน้ำมันปาล์มดิบจะมีการแข่งขันการซื้อสูงมาก
คุณภาพปาล์มสดที่ส่งเข้าโรงงานจะมีคุณภาพต่ำ
และในช่วงที่มีผลผลิตสูงราคาซื้อจะต่ำตลาดจะเป็นของผู้ซื้อ
โดยทั่วไปแล้วคุณภาพผลปาล์มสดที่ส่งเข้าโรงงานจะดีขึ้น
การแข่งขันการซื้อผลปาล์มสดจะขึ้นอยู่กับนโยบายการขายน้ำมันปาล์มดิบของโรงงานโดยเฉพาะการขายน้ำมันปาล์มดิบล่วงหน้า
และเมื่อ AFTA มีผลบังคับใช้ราคาน้ำมันปาล์มดิบในประเทศจะใกล้เคียงกับราคาตลาดโลก
อาจเกิดภาวะที่ผลผลิตปาล์มสดน้อย ราคาผลปาล์มสดจะต่ำ
(มิได้เป็นไปตามกลไกของอุปสงค์และอุปทาน) เนื่องจากราคาน้ำมันปาล์มดิบในตลาดโลกต่ำ

โดยทั่วไปแล้วโรงงานสกัดน้ำมันปาล์มดิบจะแข่งขันกันซื้อผลปาล์มสดอย่างมาก
ซึ่งมีผลทำให้ราคาซื้อผลปาล์มสดสูงมากแต่คุณภาพผลปาล์มสดต่ำ ในปี 2544
เนื่องจากผลผลิตปาล์มสดสูงดังนั้นการแข่งขันการซื้อผลปาล์มสดจึงไม่รุนแรงยกเว้นไตรมาสสุดท้ายของปีที่ผลผลิตลดลงและราคาน้ำมันปาล์มดิบในประเทศไทยราคาสูงขึ้น
ดังนั้นราคาผลปาล์มสดจึงเพิ่มสูงกว่าไตรมาสอื่น
ในขณะเดียวกันการแข่งขันในการซื้อน้ำมันปาล์มดิบไม่ค่อยมีมาก
เพราะปริมาณความต้องการน้ำมันปาล์มดิบนั้นใกล้เคียงกับปริมาณการผลิตน้ำมันปาล์มดิบในประเทศ
นอกจากนี้แล้วรัฐบาลยังไม่อนุมัติให้มีการนำเข้าน้ำมันปาล์มดิบด้วย

บริษัทฯอยู่ในตำแหน่งที่แตกต่างจากบริษัทอื่นในตลาดน้ำมันปาล์มดิบ
เพราะมีสัดส่วนของผลปาล์มสดที่ป้อนเข้าสู่โรงงานมาจากสวนของบริษัทฯเองในอัตราสูง
ต้นทุนของผลปาล์มที่มาจากสวนของบริษัทฯนั้นแตกต่างจากราคาซื้อผลปาล์มสดและปกติแล้วต่ำกว่าเสมอ
แต่อย่างไรก็ตามการซื้อผลปาล์มสดจากบุคคลภายนอกจะเป็นการลดต้นทุนการสกัดน้ำมันปาล์มดิบและเพิ่มรายได้ให้แก่บริษัทฯ
ซึ่งราคาซื้อผลปาล์มสด คุณภาพของผลปาล์ม ต้นทุนการผลิต
และราคาขายน้ำมันปาล์มจะสร้างกำไรส่วนเพิ่มจากการซื้อผลปาล์มสดนี้
ผลปาล์มสดที่ป้อนเข้าสู่โรงงานนั้นมาจากสวนของบริษัทฯเอง 56% และซื้อจากบุคคลภายนอก 44%
สำหรับปี 2544

AFTA ไม่มีผลกระทบอย่างจริงจังในปี 2544 เพราะภาษีขาเข้าลดเหลือ 20% ตั้งแต่ปี 2543 ถึง
2545 และ 5%ในปี 2546 เป็นต้นไป

กระทรวงเกษตรและสหกรณ์ได้พยากรณ์ว่าถ้าภาษีนำเข้าเป็น 20% 5% และ 0%
ราคาน้ำมันปาล์มจะลดลงเป็น 18.51 บาทต่อกิโลกรัม 15.98 บาทต่อกิโลกรัม และ 15.20
บาทต่อกิโลกรัม ในขณะที่ราคาผลปาล์มสดจะลดลงเป็น 1.67 บาทต่อกิโลกรัม 1.45
บาทต่อกิโลกรัม และ 1.41 บาทต่อกิโลกรัมตามลำดับ

อย่างไรก็ดีจากการศึกษาของกระทรวงเกษตรและสหกรณ์ถ้าที่ดินทำสวนปาล์มได้มีการปรัลปรุงให้ดีขึ้น
ใช้กล้าพันธ์ปาล์มน้ำมันที่ดี
และใช้เทคนิคการปลูกและการดูแลสวนปาล์มน้ำมันที่เหมาะสมประเทศไทยจะมีศักยภาพเพิ่มขึ้นในอุตสาหกรรมดังกล่าว
และคาดว่าผลผลิตต่อไร่จะเพิ่มขึ้นจาก 2.525 ตันต่อปี เป็น 3 ตันต่อปี
ในขณะที่อัตราการสกัดน้ำมันปาล์มดิบจะเพิ่มขึ้นจาก 17% เป็น 19%
สิ่งเหล่านี้จะเป็นไปได้เมื่อมีการปลูกปาล์มน้ำมันที่มีผลผลิตสูงและการใช้พื้นที่ปลูกปาล์มที่เหมาะสม
และคาดว่าความต้องการน้ำมันปาล์มดิบจะเพิ่มขึ้นจาก 533,040 ตันในปี 2543 เป็น 889,930
ตันในปี 2549 ถ้ารัฐบาลยกเลิกภาษีนำเข้าหรือ 718,000 ตัน
ถ้ายังคงการควบคุมการนำเข้าเหมือนเดิมการศึกษานี้ได้แนะนำว่า 2-3
ปีนี้ประเทศไทยจะไม่สามารถเพิ่มประสิทธิภาพการผลิตที่จะแข่งขันกับมาเลเซียและอินโดนีเซียได้
ดังนั้น AFTA จะยังคงมีผลกระทบต่ออุตสาหกรรมน้ำมันปาล์มในประเทศไทยเป็นอย่างมาก

โครงสร้างของอุตสาหกรรม

น้ำมันปาล์มดิบเป็นวัตถุดิบของอุตสาหกรรมต่อเนื่องอื่น เช่น น้ำมันปรุงอาหาร เนยขาว เนยเทียม
น้ำมันสลัด ขนมปังกรอบ ขนมเค็ก เนยโกโก้ น้ำมันทอด เบลโลริน ไอศคริม ผสมในนม คอฟฟี่เมท
ครีมเทียม ไขมันทำขนมปัง สบู่ ผงซักฟอก น้ำยาล้างจาน แชมพู เทียนไข กลีเซอรีน สีอะมินส์
ไขมันผสมน้ำ ส่วนผสมอาหาร เคมีภัณฑ์ เคลือบดีบุก หมึกพิมพ์ ยาขัดเงา อาหารสัตว์ และอื่นๆ

จะเห็นได้ว่าน้ำมันปาล์มดิบและน้ำมันเมล็ดในปาล์มดิบเป็นวัตถุดิบของอุตสาหกรรมต่อเนื่องที่กำลังเติบโต
การบริโภคน้ำมันปาล์มและสินค้าที่ทำจากน้ำมันปาล์มภายในประเทศก็ยังมีการบริโภคได้ไม่เต็มที่
และประเทศที่กำลังพัฒนา เช่นจีน อินเดีย
มีการบริโภคน้ำมันปาล์มและผลิตภัณฑ์ที่ทำจากน้ำมันปาล์มดิบในอัตราที่เพิ่มขึ้น
ดังนั้นแนวโน้มการบริโภคน้ำมันปาล์มและผลิตภัณฑ์ที่ทำจากน้ำมันปาล์มดิบเป็นไปได้มาก
และยังเป็นที่ต้องการในตลาด ถึงแม้ว่าจะมีสินค้าบางอย่างมาทดแทน เช่น
น้ำมันปรุงอาหารประเภทน้ำมันถั่วเหลือง น้ำมันรำข้าว น้ำมันมะพร้าว น้ำมันจากสัตว์ เป็นต้นก็ตาม
แต่เนื่องจากน้ำมันปาล์มเป็นน้ำมันที่มีคุณสมบัติพิเศษอย่างหนึ่ง คือ
มีจุดไหม้ที่สูงกว่าและมีแคโรทีนสูงซึ่งเป็นประโยชน์ต่อสุขภาพ มีการดูดซับที่ต่ำกว่าน้ำมันพืชชนิดอื่น
ทำให้ไม่เคลือบติดสิ่งที่ทอด ทำให้ของที่ทอดมีสีสวย และเก็บไว้ได้นาน จึงเป็นที่นิยมมากกว่า
ดังนั้นอัตราการบริโภคน้ำมันปาล์มและผลิตภัณฑ์ที่มีส่วนผสมของน้ำมันปาล์มมีแนวโน้มสูงขึ้น

[]แผนภูมิแสดงประโยชน์ของน้ำมันปาล์มดิบ

จำนวนและขนาดของคู่แข่งขัน

โรงงานสกัดน้ำมันปาล์มดิบมีทั้งหมด 43 โรงงาน ตั้งอยู่ตามที่ต่างๆ เพื่ออยู่ใกล้แหล่งปลูกปาล์ม
เนื่องจากระยะทางการขนส่งเป็นปัจจัยที่ต้องพิจารณาของแหล่งที่ตั้งโรงงาน
กำลังการผลิตทั้งหมดของประเทศประมาณ 4.66 ตันของผลปาล์มสดต่อปี
ขนาดของโรงงานจะแบ่งออกเป็น 2 ขนาด คือ โรงงานมาตรฐานขนาดใหญ่ และ
โรงงานขนาดเล็ก

ก. โรงงานสกัดน้ำมันปาล์มขนาดมาตราฐาน มีอยู่ 22 โรง ในจังหวัดชุมพร สุราษฎร์ธานี กระบี่
ตรัง และสตูล

ข. โรงงานสกัดน้ำมันปาล์มขนาดเล็ก มีอยู่ 21 โรง

โรงงานสกัดน้ำมันปาล์มขนาดใหญ่จะมีประสิทธิภาพใกล้เคียงกัน
ขึ้นอยู่กับจำนวนพื้นที่ปลูกปาล์มน้ำมันของบริษัทเพื่อนำผลปาล์มสดมาป้อนโรงงาน
ถ้าโรงงานสกัดน้ำมันปาล์มดิบไม่มีสวนปาล์มน้ำมันเป็นของตัวเอง
การแข่งขันกันซื้อผลปาล์มสดก็จะมีมากขึ้น ราคาซื้อผลปาล์มสดก็จะสูง บริษัทฯ
ได้เปรียบกว่าโรงงานสกัดน้ำมันปาล์มดิบโรงอื่นๆ เพราะบริษัทฯ มีสวนปาล์มเป็นของตัวเอง
ซึ่งมีพื้นที่ปลูกปาล์มน้ำมันมากที่สุด ดังนั้นบริษัทฯ
จะได้เปรียบกว่าบริษัทอื่นๆเพราะต้นทุนของผลปาล์มของบริษัทฯจะต่ำกว่าราคาซื้อผลปาล์มสดจากบุคคลภายนอกมาก

 3. ส่วนแบ่งการตลาด

ในปี 2544 โรงงานสกัดน้ำมันปาล์มดิบทั้งสิ้น 43 โรง มีปริมาณน้ำมันปาล์มดิบที่ผลิตได้ดังนี้

  ---------------------------------- ------------- ----------- ------------
                                     ทั้งอุตสาหกรรม   บริษัทฯ       ส่วนแบ่งตลาด

  ปริมาณน้ำมันปาล์มดิบ                                              

  จากการผลิต                          780,389       56,756      7.27

  จากการจำหน่าย                       655,691       57,669      8.79

                                                               
  ---------------------------------- ------------- ----------- ------------

จะเห็นได้ว่าส่วนแบ่งการตลาดนั้นขึ้นอยู่กับการผลิต บริษัทฯมีส่วนแบ่งตลาด 8.79% เปรียบเทียบกับปี
2543 เท่ากับ 7.82% หรือเพิ่มขึ้น 12%

ในปี 2545 จะมีโรงงานสกัดน้ำมันปาล์มดิบใหม่เพิ่มขึ้นอีก 2 โรง
ดังนั้นการแข่งขันในการซื้อผลปาล์มสดจะมีมากขึ้น เพราะบริษัทฯจะต้องซื้อผลปาล์มสดเพิ่มขึ้น
เนื่องจากบริษัทฯอยู่ในระหว่างโครงการการปลูกปาล์มทดแทน

อำนาจต่อรองของผู้ซื้อและผู้ขาย

ในตลาดน้ำมันปาล์มดิบนี้
อำนาจต่อรองของผู้ซื้อและผู้ขายขึ้นอยู่กับสต็อกน้ำมันปาล์มดิบที่มีอยู่ในประเทศ
ส่วนมากจะถูกกำหนดโดยผู้ซื้อ ถ้าน้ำมันปาล์มในสต็อกขาดแคลนราคาน้ำมันปาล์มจะสูง
แต่ถ้าน้ำมันปาล์มในสต็อกมีอยู่มากราคาน้ำมันปาล์มจะต่ำ
การแข่งขันด้านราคาเป็นตัวกำหนดที่สำคัญในอุตสาหกรรมนี้

เมื่อ AFTA มีผลบังคับใช้ในปี 2543 ราคาน้ำมันปาล์มดิบจะเป็นไปตามราคาตลาดโลก
ถ้าสต็อกทั้งหมดในโลกมีระดับสูงราคาในตลาดโลกจะต่ำ ราคาน้ำมันปาล์มดิบในประเทศก็จะต่ำด้วย
ถึงแม้ว่าผลผลิตปาล์มสดจะมีระดับต่ำก็ตาม
นโยบายการขายล่วงหน้าอย่างถูกวิธีและเหมาะสมอาจจะช่วยให้ราคาน้ำมันปาล์มดิบสูงขึ้นได้
และถ้าการผลิตน้ำมันปาล์มดิบมีปริมาณสูงมากในประเทศไทย
การส่งออกจะช่วยพยุงราคาในประเทศไทยมิให้ตกต่ำมากเกินไป

ตลาดของน้ำมันเมล็ดในปาล์มดิบนี้แตกต่างกัน
เนื่องจากบริษัทฯมีการผลิตน้ำมันเมล็ดในปาล์มในปริมาณน้อยดังนั้นจึงมีแต่การขายภายในประเทศเท่านั้น
ซึ่งราคาน้ำมันเมล็ดในปาล์มดิบในประเทศนั้นปกติจะต่ำกว่าราคาตลาดโลก
การเพิ่มปริมาณการผลิตนับจากกลางปี 2543 เป็นต้นไป
บริษัทฯจะต้องพิจารณาการส่งออกน้ำมันเมล็ดในปาล์มดิบ
ซึ่งอาจจะร่วมกับโรงงานอื่นในการส่งออกเพื่อที่จะได้รับผลกำไรที่มากขึ้นกว่าการขายในประเทศ

กลยุทธ์ทางการตลาด

บริษัทฯได้ผลิตน้ำมันปาล์มดิบที่มีคุณภาพได้มาตรฐานอันเป็นที่ต้องการของตลาดทั้งในและนอกประเทศ
ในปี2544 นั้นราคาน้ำมันปาล์มดิบและราคาน้ำมันเมล็ดในปาล์มดิบนั้นต่ำกว่าปี 2543 มาก
ในประเทศมาเลเซีย ได้รายงานราคาน้ำมันปาล์มดิบและราคาน้ำมันเมล็ดในปาล์มดิบต่ำลงในรอบ
13 ปี ความต้องการน้ำมันปาล์มหรือการบริโภคในประเทศนั้นอยู่ในระดับต่ำ
และสต็อคน้ำมันปาล์มดิบในโรงงานกลั่นอยู่ในระดับสูง ความพยายามที่จะแก้ปัญหาเรื่องราคาตกต่ำนั้น
คือการลดระดับสต็อคน้ำมันปาล์มดิบ โดยการส่งออก AFTA มีผลบังคับใช้ตั้งแต่ปี 2543
โดยมีการเก็บภาษีนำเข้าในอัตราร้อยละ 20 เป็นเวลา 3 ปี และร้อยละ 5 หลังจากนั้น
ดังนั้นราคาน้ำมันปาล์มดิบในประเทศจะใกล้เคียงกับราคาในตลาดโลก
ซึ่งจะมีผลกระทบต่อราคาผลปาล์มสดด้วย

การผลิตน้ำมันปาล์มดิบขึ้นอยู่กับสัดส่วนของผลปาล์มสดทั้งหมดที่ป้อนเข้าสู่โรงงาน
เนื่องจากผลผลิตปาล์มสดจากสวนของบริษัทฯป้อนเข้าสู่โรงงานมีผลกำไรสูงกว่าการซื้อจากบุคคลภายนอก
บริษัทจึงมีนโยบายในการซื้อที่ดินเพื่อทำการปลูกปาล์มน้ำมันเพิ่ม
และเพิ่มการซื้อผลปาล์มจากภายนอกเพื่อลดต้นทุนการผลิต

 4. การจำหน่ายและช่องทางการจำหน่าย

บริษัทฯได้จำหน่ายน้ำมันปาล์มดิบและน้ำมันเมล็ดในปาล์มดิบแก่โรงงานกลั่นน้ำมันพืชบริสุทธ์และโรงงานทำสบู่เป็นหลัก
โดยมีการตกลงซื้อขายล่วงหน้าหรือขายณ.เวลาที่ได้ตกลงกันแล้วแต่กรณี
ส่วนเมล็ดในปาล์มจะจำหน่ายแก่โรงงานสกัดน้ำมันเมล็ดในปาล์มดิบ
กากเมล็ดในปาล์มจะจำหน่ายแก่โรงงานผลิตอาหารสัตว์และผู้เลี้ยงสัตว์ที่อยู่บริเวณใกล้เคียงโรงงานเพื่อเป็นอาหารสัตว์
ผู้จัดการฝ่ายขายและควบคุมคุณภาพจะเป็นผู้ติดต่อลูกค้าโดยตรงภายใต้การควบคุมของผู้จักการใหญ่
โดยตกลงราคา จุดหมายปลายทางที่จะส่ง และคุณภาพของน้ำมันปาล์มดิบ เมล็ดในปาล์ม
น้ำมันเมล็ดในปาล์ม และกากเมล็ดในปาล์ม
โดยมีเงื่อนไขการชำระเงินซึ่งถือเป็นมาตรฐานของอุตสาหกรรมนี้
เงื่อนไขการชำระเงินของลูกค้าจะพิจารณาเป็นรายๆไปขึ้นอยู่กับประวัติของลูกค้าและความสามารถในการชำระเงินของลูกค้า
ถ้าลูกค้ารายใดมีความสามารถชำระเงินได้ตรงต่อเวลา
ลูกค้ารายนั้นจะถือเป็นลูกค้าที่มีโอกาสซื้อน้ำมันปาล์มดิบจากบริษัทฯได้เป็นอันดับแรก
โดยจะตกลงราคาขายเป็นสัญญาแต่ละครั้งไป ตามคุณภาพของน้ำมัน (FFA ต้องไม่เกิน 5%,
Moisture Dirt. ต้องไม่เกิน 10.5%)
การชำระเป็นเงินสดคือการชำระเงินหลังจากรับน้ำมันแล้วภายใน 15 วัน หรือการชำระเป็น DLC
30 วัน สำหรับลูกค้าที่มีปัญหาเรื่องสภาพคล่องทางการเงิน โดยบริษัทฯจะต้องได้รับ DLC
ก่อนที่บริษัทฯ จะส่งน้ำมัน

ลักษณะของลูกค้า

บริษัทฯได้คำนึงถึงความสัมพันธ์ที่ดีระหว่างลูกค้าและบริษัทฯว่ามีความเที่ยงตรงในการส่งน้ำมันให้แก่ลูกค้า
การเก็บเงินจากลูกค้าเป็นไปตามสัญญาหรือไม่ ถ้าลูกค้ารายใดมีการชำระเงินล่าช้า บริษัทฯ
จะพิจารณาว่าเป็นลูกค้าที่ไม่ควรจะทำการซื้อขายด้วย บมจ.ล่ำสูง(ประเทศไทย)
ซึ่งเป็นบริษัทร่วมของบริษัทฯ โดยถือหุ้นของบริษัทฯ 24.97% ณ 31 ธันวาคม 2544
มีการซื้อขายน้ำมันปาล์มดิบมากเป็นอันดับ 1 คือ 49% อันดับ 2 คือ บมจ.มรกตอินดัสตรี้ส์ 27%
แต่ถึงอย่างไรก็ตามการซื้อขายน้ำมันปาล์มดิบเป็นไปได้โดยไม่ลำบาก
เพราะน้ำมันปาล์มดิบเป็นที่ต้องการแก่โรงกลั่นน้ำมันปาล์มทั่วไป หรืออุตสาหกรรมอื่นๆ
ดังนั้นถ้าไม่มีการติดต่อซื้อขายระหว่าง บมจ.ล่ำสูง (ประเทศไทย) หรือ บมจ.มรกตอินดัสตรี้ส์
กับบริษัทฯ แล้วจะไม่มีผลกระทบแต่อย่างใดเพราะยอดขายเหล่านี้สามารถขายให้กับบริษัทอื่นๆ
ที่ยังคงมีความต้องการน้ำมันปาล์มดิบอีกมาก
ทั้งนี้ต้องขึ้นอยู่กับวิธีการชำระเงินของแต่ละบริษัทที่ควรจะพิจารณาก่อนเป็นอันดับแรก
หรือถ้าราคาตลาดโลกสูงกว่าราคาขายในประเทศไทย หรือสต๊อกน้ำมันในประเทศมีมากเกินควร
บริษัทฯจะทำการส่งออกน้ำมันปาล์มดิบและน้ำมันเมล็ดในปาล์มดิบได้เช่นกัน

5. การจัดหาผลิตภัณฑ์และบริการ

กำลังการผลิตและปริมาณการผลิตจริง บริษัทฯ มีโรงงานสกัดน้ำมันปาล์มดิบ (CPO)
และโรงงานสกัดน้ำมันจากเมล็ดในปาล์ม (PKO) ตั้งอยู่เลขที่ 98 หมู่ 6 กม. 9.5
ถนนเหนือคลอง-เขาพนม ตำบลห้วยยูง อำเภอเหนือคลอง จังหวัดกระบี่ 81130

  ---------------------------------------- ----------- ---------- ---------
                                           (หน่วย:ตัน)              

                                           ปี 2542      ปี 2543     ปี 2544

  ปริมาณการผลิตเต็มที่ของผลิตภัณฑ์:-                                      

  น้ำมันปาล์มดิบ                                                      

  ผลปาล์มสดที่ใช้ในการผลิตเต็มที่                  360,000     360,000    360,000

  น้ำมันปาล์มดิบ (18%)                         64,800      64,800     64,800

  เมล็ดในปาล์ม (5.25%)                       18,900      18,900     18,900

  จำนวนกะที่ผลิตได้ (20 ชม./วัน)                2 กะ + OT   2 กะ + OT  2 กะ + OT

  น้ำมันเมล็ดในปาล์มดิบ                                                

  เมล็ดในปาล์มที่ใช้ในการผลิตเต็มที่                26,500      26,250     26,250

  น้ำมันเมล็ดในปาล์มดิบ (41%)                   10,762      10,762     10,762

  กากเมล็ดในปาล์ม (52%)                      13,650      13,650     13,650

  จำนวนกะที่ผลิตได้ (20 ชม./วัน)                2 กะ + OT   2 กะ + OT  2 กะ + OT

  ปริมาณการผลิตจริง:-                                                

  น้ำมันปาล์มดิบ                                                      

  ผลปาล์มสดที่ใช้ในการผลิต                      273,714     224,463    316,423

  น้ำมันปาล์มดิบ                               48,686      41,653     56,756

  เมล็ดในปาล์ม                               12,810      11,408     15,468

  อัตราการใช้กำลังการผลิต                      76.0%       62.4%      87.9%

  อัตราเพิ่มของปริมาณการผลิตตามจำนวนหน่วย        64.2%       (13.7%)    25.5%

  จำนวนกะที่ผลิตจริง                           2 กะ + OT   2 กะ + OT  2 กะ + OT

  มีพนักานมีจำนวนทั้งหมด                        109         111        113

  น้ำมันเมล็ดในปาล์มดิบ                                                

  เมล็ดในปาล์มที่ใช้ในการผลิตเต็มที่                6,255       11,408     17,313

  น้ำมันเมล็ดในปาล์มดิบ (41%)                   2,618       4,787      7.456

  กากเมล็ดในปาล์ม (52%)                      3,222       5,682      8,716

  อัตราการใช้กำลังการผลิต                      23.6%       43%        65%

  อัตราเพิ่มของปริมาณการผลิตตามจำนวนหน่วย        63.3%       19%        51%

  จำนวนกะที่ผลิตจริง                           1 กะ+OT     2 กะ+OT    2 กะ+OT

  พนักงานมีจำนวนทั้งหมด (คน)                   5           10         11
  ---------------------------------------- ----------- ---------- ---------

หมายเหตุ กำลังการผลิตต่อปีในทางทฤษฎีไม่สามารถปฏิบัติได้
เนื่องจากฤดูกาลและความแตกต่างของผลผลิตผลปาล์มสดในแต่ละปี

6. วัตถุดิบและผู้จำหน่ายวัตถุดิบ

บริษัทใช้ผลปาล์มสดเป็นวัตถุดิบในการผลิตน้ำมันปาล์มดิบ คิดเป็นอัตราร้อยละ 87
ของต้นทุนการผลิตน้ำมันปาล์มดิบ และใช้เมล็ดในปาล์มเป็นวัตถุดิบในการผลิตน้ำมันเมล็ดในปาล์มดิบ
คิดเป็นอัตราร้อยละ 81 ของต้นทุนการผลิตน้ำมันเมล็ดในปาล์มดิบ
ซึ่งโอนจากโรงงานผลิตน้ำมันปาล์มดิบของบริษัทฯที่ผลิตได้คิดเป็นร้อยละ 89
ของเมล็ดในปาล์มที่เข้ากระบวนการผลิตสำหรับปี 2544

  ----------------------------- --------- ------- --------- ------ --------- -----
                                ปี 2542    %       ปี 2543    %      ปี 2544    %

  ผลปาล์มสด                                                                   

  จากสวนของบริษัทฯ                191,575   70      131,249   58     178,064   56

  ซื้อจากบุคคลภายนอก               82,139    30      93,214    42     138,359   44

                                273,714   100     224,463   100    316,423   100
  ----------------------------- --------- ------- --------- ------ --------- -----

ในปี 2544 บริษัทฯใช้ผลปาล์มสดป้อนเข้าสู่โรงงานทั้งหมด 316,423 ตัน ซึ่งมาจากสวนของบริษัทฯ
56% และซื้อจากบุคคลภายนอก 44% ซึ่งในส่วนที่ซื้อจากบุคคลภายนอกนี้
บริษัทฯซื้อจากชาวสวนในเขตกระบี่และสุราษฎร์ธานี 487 ราย
และไม่มีรายใดที่บริษัทฯซื้อผลปาล์มสดมากกว่า 30%

  ----------------------------- ----------- ------- -------- ------ -------- -----
                                (หน่วย:ตัน)                                    

                                ปี 2542      %       ปี 2543   %      ปี 2544   %

  เมล็ดในปาล์มดิบ                                                               

  จากการผลิตของบริษัทฯ             6,255       100     9,543    85     15,468   89

  ซื้อจากบุคคลภายนอก               -           -       1,621    15     1,818    11

                                6,255       100     11,164   100    17,286   100
  ----------------------------- ----------- ------- -------- ------ -------- -----

เมล็ดในปาล์มทั้งหมดได้จากโรงงานสกัดน้ำมันปาล์มดิบจะใช้ในโรงงานสกัดน้ำมันเมล็ดในปาล์มดิบ
สำหรับครึ่งปีแรก ซื้อเมล็ดในปาล์ม 1,564 ตันจากโรงงานสกัดน้ำมันปาล์มดิบอื่นๆ
ทำให้สามารถร่วมส่งออกน้ำมันเมล็ดในปาล์มดิบไปขายยังต่างประเทศ 1,011 ตัน ในครึ่งปีหลัง
เมล็ดในปาล์มมีปริมาณลดลงอย่างเห็นได้ชัด เนื่องจากเป็นช่วงที่ผลผลิตปาล์มสดลดลง
และเหตุที่ประชาชนตื่นตัวเรื่องน้ำมันไบโอดีเซล
ทำให้โรงสกัดน้ำมันปาล์มดิบขึ้นราคาขายเมล็ดในปาล์ม
และคุณภาพของขายเมล็ดในปาล์มยังคงเป็นปัญหา เนื่องจากความชื้นสูง
และผสมเปลือกเมล็ดในปาล์มปนมากับเมล็ดในปาล์ม
ดังนั้นบริษัทฯจึงลดการซื้อเมล็ดในปาล์มและคัดเลือกผู้ขายมากขึ้น

สาเหตุนี้จึงเป็นสิ่งจูงใจให้บริษัทฯเพิ่มการซื้อผลปาล์มสดจากภายนอกมากขึ้น
เพื่อเพิ่มปริมาณเมล็ดในปาล์มแก่โรงงานสกัดเมล็ดในปาล์มของบริษัท ซึ่งมีคุณภาพที่มั่นใจได้มากว่า

อุตสาหกรรมการผลิตน้ำมันปาล์มดิบนี้จะผันแปรไปกับสภาพอากาศคือ ระดับน้ำฝน ระดับอากาศชื้น
และพันธ์ปาล์ม ดังที่ได้กล่าวมาแล้วข้างต้น ระดับน้ำฝนที่ตกสม่ำเสมอตลอด 2 ปีที่ผ่านมา ทำให้ปี
2544 นี้มีผลผลิตสูงถึง 178,064 ตัน

อีกประเด็นหนึ่งบริษัทฯได้มีการวิเคราะห์ทะลายปาล์มสด พบว่า
อัตราการสกัดน้ำมันปาล์มดิบจากผลปาล์มสดของชาวสวนภายนอกอยู่ที่ 15.5% ถึง 16.5%
และจากทะลายปาล์มสดของสวนบริษัทฯเอง อัตราการสกัดน้ำมันปาล์มดิบจะมากกว่า 19%
ดังนั้นอัตราการสกัดน้ำมันปาล์มดิบของบริษัทเฉลี่ยที่ 17.97%

บริษัทฯผลิตน้ำมันปาล์มดิบได้ 56,756 ตันในปี 2544 อัตราการสกัดน้ำมันปาล์มดิบของบริษัทเฉลี่ยที่
17.97% ซึ่งมาจากอัตราการสกัดน้ำมันปาล์มดิบจากผลปาล์มสดของบริษัทฯที่ 19.19%
และจากชาวสวนภายนอกที่ 16.32%
บริษัทฯได้จัดตารางแสดงสาเหตุของอัตราการสกัดน้ำมันปาล์มดิบที่แตกต่างกัน ดังปรากฏอยู่ใน
เอกสารประกอบที่ 4

เทคโนโลยีสำหรับการสกัดน้ำมันปาล์มดิบเพื่อมีผลต่อการใช้วัตถุดิบนั้น
บริษัทฯใช้เป็นแบบมาตรฐานสากลในอุตสาหกรรมนี้
การปรับปรุงเพื่อให้การผลิตมีประสิทธิภาพจากขึ้นนั้นขึ้นอยู่กับการใช้อุปกรณ์เครื่องจักรเครื่องมือและการปฏิบัติงานให้เหมาะสม
บริษัทฯเห็นว่าไม่มีเทคโนโลยีใหม่ๆที่ได้พิสูจน์แล้วมาทดแทนหรือใช้เพื่อให้มีผลต่อการใช้วัตถุดิบหรือปรับปรุงให้ดีขึ้น
ในปี 2544นี้ บริษัทฯได้ลงทุนในการปรับปรุงประสิทธิภาพการผลิตจำนวนทั้งสิ้น 7.7 ล้านบาท

สำหรับปี 2544 จากสภาพอากาศที่ดี ใน 2-3 ปีที่ผ่านมา
บริษัทฯได้ผลผลิตปาล์มสดอยู่ในระดับเช่นเดียวกับปี 2542 แต่ปริมาณน้อยกว่าปี 2542 เนื่องจากปี
2544 มีการล้มปาล์มที่มีอายุมากประมาณ 410 เฮกตาร์สำหรับโครงการการปลูกปาล์มทดแทน

ปริมาณผลผลิตปาล์มสดของบริษัทฯมีดังนี้

+---------+--------+------+--------+------+---------+------+---------+
|         |        | 2544 |        | 2543 |         | 2542 |         |
+---------+--------+------+--------+------+---------+------+---------+
|         | เฮกตาร์ | ต    | ตัน/    | ต    | ตัน      | ต    | ตัน      |
|         |        | ัน/ไร่ | เฮกตาร์ | ัน/ไร่ | /เฮกตาร์ | ัน/ไร่ | /เฮกตาร์ |
+---------+--------+------+--------+------+---------+------+---------+
| สวนกระบี่ | 3,341  | 3.7  | 23.4   | 2.6  | 16.2    | 4.3  | 26.7    |
+---------+--------+------+--------+------+---------+------+---------+
| ส       | 3,271  | 4.8  | 29.8   | 3.5  | 21.7    | 4.7  | 29.4    |
| วนชัยบุรี/ |        |      |        |      |         |      |         |
|         |        |      |        |      |         |      |         |
| เคียนซา  |        |      |        |      |         |      |         |
+---------+--------+------+--------+------+---------+------+---------+

การปฎิบัติของบริษัทฯขึ้นอยู่กับผลผลิตปาล์มสด
โดยพื้นฐานแล้วขึ้นอยู่กับสภาพอากาศและการดูแลสวนปาล์ม ในปี 2540
ทั่งทุกประเทศได้รับผลกระทบจากปรากฏการณ์ El Nino ทำให้ผลผลิตในปีต่อมาคือปี 2541
ผลผลิตปาล์มสดอยู่ที่ 15.37 ตันต่อเฮกตาร์ และต่อมา ปรากฏการณ์ La Nina ได้เกิดขึ้น
ทำให้มีผลกระทบต่อผลผลิตปาล์มสดคือสูงสุดในปี 2542

ในสภาวะที่บริษัทฯมีผลปาล์มสดสูง
ขณะเดียวกันบริษัทฯได้เพิ่มการซื้อผลปาล์มจากชาวสวนภายนอกเป็น 44%
ของผลปาล์มที่เข้ากระบวนการผลิต หรือ 138,359 ตัน เปรียบเทียบกับปี 2543 จำนวน 93,214
ตัน ( ปี 2542 จำนวน 82,139 ตัน)

บริษัทฯได้ประมาณผลผลิตปาล์มสดในปี 2545 อยู่ในระดับใกล้เคียงกับปี 2544 สำหรับครึ่งปีแรก
เนื่องจากสภาพอากาศที่ดี
การคาดการสำหรับการลดลงของผลปาล์มเนื่องจากการไม่ใส่ปุ๋ยของชาวสวยภายนอก
จะถูกชดเชยด้วยพื้นที่ปลูกปาล์มใหม่ที่เริ่มให้ผลผลิตได้แล้ว

การปลูกปาล์มทดแทน

บริษัทฯเริ่มโครงการการปลูกปาล์มทดแทนเป็นระยะเวลา 10 ปี
เพื่อที่จะให้ผลผลิตที่สูงกว่าแทนที่ปาล์มแก่
การเปลี่ยนแปลงนี้เปิดโอกาสให้ผู้จัดการสวนปาล์มได้ปรับปรุงการจัดสวนใหม่
ซึ่งจะทำให้มาตรฐานการปลูกปาล์มสูงขึ้นและให้ผลผลิตปาล์มสดต่อเฮกตาร์สูงขึ้น

ในปี 2544 บริษัทฯได้โค่นปาล์ม 395 เฮกตาร์ และปลูกทดแทนด้วยต้นกล้าปาล์มมาจาก ASD
คอสตาริกา โดยสรุปแล้ว ในปี 2545, 2546 และ 2547 บริษัทจะโค่นปาล์มแก่
และปลูกทดแทนใหม่เป็นพื้นที่ 350, 450 และ450 เฮกตาร์ตามลำดับ ซึ่งปาล์มที่ปลูกในปี 2544
จำนวน 410 เฮกตาร์ จะสามารถให้ผลผลิตในปี 2547 และคาดว่าจะให้ผลผลิตปีแรกประมาณ 12
ตันต่อเฮกตาร์ด้วยพื้นฐานของการดูแลแบบมืออาชีพและขึ้นอยู่กับปริมาณฝนว่าควรอยู่ในระดับที่ดี

สัดส่วนพื้นที่ปลูกปาล์มที่ยังไม่ได้เก็บเกี่ยวจะไม่คงที่ คือประมาณ 6%, 11% และ 17%
สะสมอาจจะถึง 20% ในปี 2549 และจะตกลงมาในระดับ 11% และ 6% ในปี 2553 และ 2554
ตามลำดับ
การกำหนดระยะเวลานี้สำคัญมากเพราะบริษัทฯไม่ต้องการให้พื้นที่ที่ยังไม่ได้เก็บเกี่ยวสูงเกินไป
ซึ่งจะมีผลกระทบต่อกระแสเงินสดของบริษัทฯ

6. สภาพปัญหาเกี่ยวกับวัตถุดิบ

ผลผลิตปาล์มน้ำมันจากสวนของบริษัทฯในปี 2544 นั้นสูงกว่าปีที่แล้ว 41%
การให้ผลผลิตที่สูงนั้นเป็นผลมาจากระดับน้ำฝน 2-3 ปีที่ผ่านมาอยู่ในเกณฑ์ที่ดี
และประกอบกับการดูแลความต้องการธาตุอาหารเป็นอย่างดี
บริษัทฯมีการตรวจเช็คระดับของความต้องการธาตุอาหารของปาล์มน้ำมันด้วยการสังเกตุจากผู้เชี่ยวชาญทางด้านการวิเคราะห์ดินและการวิเคราะห์ใบ
และจะทำการวิเคราะห์ใบทุกปีจากห้องทดลองเพื่อตรวจสอบส่วนประกอบของธาติอาหารที่ปาล์มน้ำมันต้องการ
จากผลวิเคาระห์บริษัทฯจะใส่ปุ๋ยตามโปรแกรมตามที่ผู้เชี่ยวชาญได้แนะนำ สำหรับครึ่งปีแรกของปี
2545 นั้น สภาพอากาศค่อนข้างแห้งแล้ง ในปีหน้าผลผลิตปาล์มคาดว่าจะอยู่ประมาณ 24 ถึง 26
ตันต่อเฮกตาร์ หรืออยู่ระหว่าง 3.84 ถึง 4.16 ตันต่อไร่

ดังได้กล่าวข้างต้นนั้นผู้ปลูกปาล์มน้ำมันรายย่อยไม่สามารถทำได้เหมือนกับบริษัทฯที่มีมาตรฐานวางไว้แล้ว
ดังนั้นบริษัทฯจึงได้จัดทำนโยบายให้คำแนะนำแก่ผู้ปลูกปาล์มและแบ่งปันข้อมูลให้แก่กันและกัน
และสามารถเข้าเยี่ยมชมสวนของบริษัทฯ
สำหรับผู้ปลูกปาล์มที่ต้องการปรับปรุงคุณภาพปาล์มน้ำมันตามมาตรฐานทั้งด้านการดูแลรักษาและผลผลิตต่อไร่
เพื่อให้ผลผลิตที่ส่งป้อนเข้าสู่โรงงานสกัดน้ำมันปาล์มดิบนั้นมีคุณภาพมากขึ้น
สิ่งนี้คืออัตราการสกัดน้ำมันปาล์มดิบจะสูงขึ้น

บริษัทฯได้มีการคัดคุณภาพของผลปาล์มสดจากผู้ปลูกปาล์ม ณ จุดรับซื้อ แต่ไม่สามารถทำอะไรได้มาก
เพียงแต่แนะนำผู้ปลูกปาล์มน้ำมันเกี่ยวกับคุณภาพของปาล์มที่ควรจะนำส่งโรงงาน
บริษัทฯเชื่อว่าโปรแกรมการให้คำแนะนำแก่ผู้ปลูกปาล์มน้ำมันได้ขยายออกให้แก่ผู้ปลูกปาล์มทั่วไปแล้วจะช่วยปรับปรุงคุณภาพของผลปาล์มสดที่จะป้อนเข้าสู่โรงงานให้มีคุณภาพดีขึ้นและอัตราการสกัดน้ำมันจะดีขึ้นด้วย
ตัวอย่าง เช่นการมีโปสเตอร์ให้ความรู้แก่ผู้ปลูกปาล์มน้ำมัน

ราคาผลปาล์มสด

ในอุตสาหกรรมน้ำมันปาล์มนี้จะขึ้นอยู่กับน้ำมันพืชประกอบอาหารและเศรฐกิจโลก
สำหรับครึ่งปีแรกของปี 2544 นั้น ราคาขายน้ำมันปาล์มดิบในตลาดโดยเฉลี่ยอยู่ที่ 8,500 บาทต่อตัน
ซึ่งหมายถึงราคาผลปาล์มสดอยู่ที่ 1.30 บาทต่อกิโลกรัม

ความจริงที่ว่าระดับสต๊อคน้ำมันปาล์มอยู่ในระดับสูง ผลผลิตปาล์มสดอยู่ในเกณฑ์สูง
และสภาวะเศรษฐกิจ ทำให้ราคาน้ำมันปาล์มดิบในประเทศพุ่งสูงถึง 14,000
บาทต่อตันในเดือนสิงหาคมเป็นระยะเวลา 2 อาทิตย์และกลับสู่ราคาปรกติที่ 11,000 บาทต่อตัน
ในเดือนพฤศจิกายนและเดือนธันวาคมราคาน้ำมันปาล์มดิบพุ่งสูงถึง 13,000 - 14,500 บาทต่อตัน

สรุปตารางเปรียบเทียบราคาซื้อผลปาล์มสดของบริษัทฯโดยเฉลี่ย ระยะเวลา 5 ปี มีดังนี้

  ------------------------------ ------- ------- ------- -------- -------- -------
                                 ปี 2540          ปี 2541  ปี 2542   ปี 2543   ปี 2544

  ราคาซื้อเฉลี่ย (บาท/ตัน)            2,547           3,726   2,396    1,938    1,591

  อัตราส่วนการผลิตน้ำมันปาล์มดิบ                18.58   17.38   17.79    17.51    17.97
  (เฉลี่ย%)                                                                  

  อัตราส่วนการซื้อผลปาล์มสด (%)               40      36      30       42       44
  ------------------------------ ------- ------- ------- -------- -------- -------

การแข่งขันในการซื้อผลปาล์มสดจากบุคคลภายนอกนั้นขึ้นอยู่กับกำลังการผลิตของแต่ละโรงงานสกัดน้ำมันปาล์มดิบ
และในขณะนี้บริษัทฯมีผลปาล์มสดจากสวนของบริษัทฯเองที่ป้อนเข้าสู่โรงงานไม่เต็มกำลังการผลิตจึงต้องซื้อจากบุคคลภายนอก
เพื่อที่จะเพิ่มปริมาณผลปาล์มสดของบริษัทฯที่จะป้อนเข้าสู่โรงงาน
บริษัทฯจึงมีนโยบายในการซื้อที่ดินเพิ่มเพื่อการปลูกปาล์ม ในปี 2544 บริษัทฯ
ได้ซื้อสวนปาล์มน้ำมันเพิ่มอีก 39.9 ไร่ และจะจัดซื้อที่ดินต่อไป
จุดเด่นของบริษัทฯในการซื้อสวนปาล์มน้ำมันหรือที่ดินเพื่อปลูกปาล์มน้ำมันคือ
บริษัทฯมีความสามารถที่จะบริหารงานและการจัดการที่ดีในด้านการปลูกปาล์มน้ำมันในพื้นที่ขนาดใหญ่
และสามารถรองรับการขยายพื้นที่เพาะปลูกปาล์มน้ำ

7. ขั้นตอนการผลิต

ก. ขั้นตอนการผลิตน้ำมันปาล์มดิบโดยย่อ

1. นำผลปาล์มทะลายสดเข้านึ่งด้วยไอน้ำความดันที่ 2.5 Bar ประมาณ 75 -100 นาที
เพื่อที่จะระงับการฟอร์มตัวของกรดและทำให้ผลปาล์มหลุดออกจากทะลาย

2. นำผลปาล์มทะลายสดที่นึ่งแล้วเข้าเครื่องแยกผลปาล์มออกจากทะลาย
ทะลายเปล่านำไปปกคลุมหน้าดินในสวนปาล์มเพื่อที่จะเป็นปุ๋ยต่อไป

3.
นำผลปาล์มที่แยกแล้วเข้าเครื่องกวนให้เส้นใยออกจากผลปาล์มสดและน้ำมันโดยต้องใช้น้ำช่วยในการกวน
ณ อุณหภูมิที่ 95 องศาเซลเซียส

4. ผลปาล์มที่แยกกวนแล้วนั้นนำเข้าเครื่อง Screw Press
เพื่อสกัดเอาน้ำมันและน้ำออกจากเส้นใย และเมล็ดปาล์ม
(สำหรับเส้นใยและเมล็ดปาล์มไปที่ขั้นตอนที่ 7)

  5. นำส่วนผสมของน้ำ น้ำมัน และกากผ่านตะแกรงสั่นเพื่อแยกกากเส้นใยที่ติดออกไป

6. น้ำที่ผสมน้ำมันและสิ่งสกปรกอื่นๆ
จะนำเข้าเครื่องกรองเพื่อที่จะแยกเอาน้ำและสิ่งสกปรกออกจากน้ำมัน
โดยน้ำและน้ำมันจะตกตะกอนแยกชั้นระหว่างน้ำกับน้ำมัน
ส่วนที่เป็นน้ำจะถูกส่งเข้าเครื่องกรองเพื่อแยกน้ำมันอีกครั้งหนึ่ง
น้ำเสียที่เกิดขึ้นนี้จะส่งไปที่บ่อพักน้ำเสียเพื่อการบำบัด
และหลังจากนั้นจะถูกส่งไปรดหน้าดินในสวนของบริษัทฯเพื่อเป็นปุ๋ยต่อไป
ส่วนที่เป็นน้ำมันจะถูกส่งไปทำความสะอาดและไล่ความชื้นจนได้คุณภาพตามต้องการคือความชื้นและสิ่งสกปรกจะต้องน้อยกว่า
0.5% แล้วจึงส่งเข้าเก็บที่แท้งค์เก็บน้ำมันเพื่อรอการจำหน่ายต่อไป

7. จากขั้นตอนในขั้นที่ 4 เส้นใย และเมล็ดปาล์ม (nut)
จะถูกบีบผ่านเครื่องแยกกากเพื่อที่จะให้เส้นใยแยกจากเมล็ดปาล์ม ส่วนผสมนี้จะถูกส่งเข้าระบบ
Cyclone เพื่อแยกเส้นใยและเมล็ดปาล์มโดยเด็ดขาด เส้นใยจะถูกส่งเป็นไปเป็นเชื้อเพลิงให้กับ
Boiler เมล็ดปาล์มจะส่งไปขั้นตอนที่ 8

8. เมล็ดปาล์มจะถูกส่งเข้าเครื่องกะเทาะเมล็ดปาล์ม ส่วนผสมของเปลือกเมล็ดปาล์ม (Shell)
และเมล็ดในปาล์ม (Kernel)
จะถูกส่งเข้าเครื่องแยกเมล็ดในปาล์มโดยใช้ความถ่วงจำเพาะในส่วนผสมของน้ำและดินขาว (Clay
Bath) เพื่อแยกเปลือกเมล็ดปาล์มและเมล็ดในปาล์มออกจากกัน
เปลือกเมล็ดปาล์มจะส่งไปเป็นเชื้อเพลิงแก่ Boiler (หรือขายให้แก่โรงงานอื่น)
และเมล็ดในปาล์มจะส่งเข้าโซโลเพื่ออบไล่ความชื้นออกจากเมล็ดในปาล์ม

9.
เมล็ดในปาล์มที่อบแห้งแล้วจะถูกส่งไปขายหรือป้อนเข้าสู่โรงงานสกัดน้ำมันเมล็ดในปาล์มของบริษัทฯ
ต่อไป

แผนภูมแสดงขั้นตอนการผลิตน้ำมันปาล์มดิบ

[]

ขั้นตอนการสกัดน้ำมันปาล์มดิบนี้
เป็นการแยกน้ำมันดิบออกจากทะลายปาล์มซึ่งเป็นเทคนิคที่ให้ผลผลิตที่ดีและน้ำมันมีคุณภาพมากที่สุด

ข. ขั้นตอนการผลิตน้ำมันจากเมล็ดในปาล์ม

1.  เมล็ดในปาล์มที่อบแห้งแล้ว (Dry) จะถูกส่งเข้าในถัง (Kernel Hopper)
    เพื่อเข้าสู่กระบวนการบีบน้ำมัน (Screw Press) ถึง 2 ครั้ง

2.  น้ำมันที่ได้ทั้งสองครั้งจะผ่านที่กรองโดยใช้ตะแกรงสั่นเพื่อแยกน้ำมันและสิ่งสกปรกออกจากกัน

3.  น้ำมันที่ได้จากการกรองนี้จะถูกส่งเข้าแท้งค์น้ำมันเพื่อรอการจำหน่าย

4.  ส่วนกากเมล็ดในปาล์มจากการบีบน้ำมันครั้งที่สองจะนำมาบรรจุกระสอบเพื่อรอการจำหน่ายต่อไป

[]แผนภูมิแสดงขั้นตอนการผลิตน้ำมันจากเมล็ดในปาล์ม

ทั้งสองกระบวนการผลิตนี้ เป็นกระบวนการผลิตที่ใช้ Standard Technology ที่ใช้กันโดยทั่วไป
ทั้งในมาเลเซีย ปาปัวนิวกีนี อินโดนีเซีย และประเทศไทย
ประสิทธิภาพในการผลิตจะขึ้นอยู่กับการดูแลรักษาเครื่องจักรอย่างสม่ำเสมอ
ไม่มีเทคโนโลยีใดที่จะพิสูจน์ว่าจะเพิ่มประสิทธิภาพในการสกัดน้ำมันได้อย่างมีสาระสำคัญ

เพื่อที่จะปรับปรุงโปรแกรมการซ่อมบำรุงและกระบวนการผลิตของบริษัทฯ ให้มีประสิทธิภาพมากขึ้น
บริษัทฯจึงมีนโยบายในการนำกลุ่มหัวหน้าโรงงานและวิศวกรโรงงานไปดูงานที่ประเทศมาเลเซียเพื่อที่จะเพิ่มประสบการณ์กระบวนการผลิตและการบำรุงรักษาในการปรับปรุงการทำงานของพนักงานอย่างสม่ำเสมอ

8. ผลกระทบต่อสิ่งแวดล้อม

การปรับปรุงการทำงานในโรงงานสกัดน้ำมันปาล์มดิบนั้นขึ้นอยู่กับพนักงาน ดังนั้น
บริษัทฯจึงกำหนดให้พนักงานปฏิบัติงานตามโครงการ 5ส.
เพื่อปรับปรุงวินัยการทำงานของพนักงานโดยการแนะนำจากวิทยากรภายนอก จากโครงการ
5ส.นี้จะนำไปสู่โครงการ ISO9002
โครงการบริหารคุณภาพบุคลากรและสิ่งแวดล้อมเป็นปัจจัยสำคัญสำหรับบริษัทฯ
ความรับผิดชอบต่อผลกระทบต่อสิ่งแวดล้อมของบริษัทฯเป็นปัจจัยหลักที่บริษัทฯได้ปฏิบัติมาก่อนแล้ว

บริษัทฯมีนโยบายที่จะดำเนินการปรับปรุงด้านการผลิต
และผลกระทบต่อสิ่งแวดล้อมในกรณีของสองโรงงานนี้มีข้อควรพิจารณาดังนี้

โรงงานสกัดน้ำมันเมล็ดในปาล์มดิบนั้นจะไม่มีมลภาวะเป็นพิษแต่อย่างใด
ปริมาณของเสียที่เป็นชีวะภาพนั้นมีเพียงเล็กน้อยมาก
ซึ่งจะถูกกรองและนำลงสู่บ่อพักแห้งของโรงงานสกัดน้ำมันปาล์มดิบ

สำหรับโรงงานสกัดน้ำมันปาล์มดิบนั้นมีของเสียดังต่อไปนี้

  ของเหลว – ขี้น้ำมัน และของเหลวจากหม้อนึ่งปาล์ม
  (คือไอน้ำรวมตัวกันเป็นน้ำผสมกับน้ำมันปาล์ม)

  - น้ำเสียที่เกิดจากกระบวนการผลิต (ของเหลวผสมระหว่างน้ำมัน, น้ำและวัตถุอื่นๆ

  ของแข็ง - ทะลายปาล์มเปล่า

  - ไฟเบอร์

  - เปลือกเมล็ดปาล์ม

  - ขี้เถ้า

-   ควันดำและเขม่า

-   

ของเหลว

ขี้น้ำมันและของเหลวจากหม้อนึ่งนั้นจะถูกดักเก็บและแยกเอาน้ำมันออก
เพื่อรอจำหน่ายเป็นน้ำมันที่มีคุณภาพต่ำ ในส่วนที่เหลือจะถูกส่งลงในบ่อน้ำเสียของบริษัทฯ

น้ำเสียของบริษัทฯจะถูกปล่อยลงในบ่อน้ำเสีย บ่อน้ำเสียมีทั้งหมด 6 บ่อ
และน้ำเสียจะไหลลงทีละบ่อๆอย่างต่อเนื่อง ซึ่งในช่วงนี้มีการย่อยสารชีวะภาพ
การไหลของน้ำเสียในบ่อน้ำเสียนั้นบริษัทฯ ใช้ระบบน้ำตกคือไหลลงทีละบ่อซึ่งมีระดับลดหลั่นกันลงมา
บ่อน้ำเสียสี่บ่อแรกจะลึกสำหรับการย่อยสลายโดยไม่ใช้ออกซิเจน
และบ่อน้ำเสียสองบ่อสุดท้ายจะตื้นเพื่อที่จะให้ออกซิเจนช่วยย่อยสลาย
น้ำเสียที่ถูกย่อยสลายแล้วจะถูกปั้มเข้าสู่ที่เก็บน้ำเสียในสวนของบริษัทฯ ซึ่งเป็นที่สูงโดยใช้ท่อใต้ดิน
น้ำเสียที่เก็บไว้ในสวนของบริษัทฯจะปล่อยลงสู่ร่องคูน้ำที่ตื้นกระจายอยู่ในสวน
เพื่อให้ซึมเข้าสู่ผิวดินเป็นการเพิ่มสารอาหารในดินแทนการใส่ปุ๋ยต่อไป
ระบบนี้เป็นเทคโนโลยีที่ได้พิสูจน์แล้วและโรงงานสกัดน้ำมันปาล์มดิบหลายโรงงานนิยมใช้กัน
ร่องคูน้ำสำหรับน้ำเสียนี้จะมีระยะเวลาการดูดซึมและระยะเวลาหมุนเวียนประมาณ 6 สัปดาห์
บริษัทฯ ใช้เนื้อที่ 850 ไร่
สำหรับการกระจายน้ำเสียที่บำบัดแล้วลงสู่ดินและถูกควบคุมดูแลด้วยพนักงาน สำนักงานเทคโนโลยี
กรมโรงงานอุตสาหกรรม กระทรวงอุตสาหกรรมได้กำหนดค่า BOD
ในน้ำเสียที่จะปล่อยลงสู่แม่น้ำลำคลองต้องไม่เกิน 20 มิลลิกรัมต่อลิตร บริษัทฯ
ไม่ได้ปล่อยน้ำเสียที่บำบัดแล้วลงสู่แม่น้ำลำคลอง แต่จะปล่อยลงสู่ดินในบริเวณสวนของบริษัทฯ
บ่อน้ำเสียจะต้องขุดลอกเป็นระยะๆ
ตะกอนที่ขุดออกจากบ่อน้ำเสียนั้นจะถูกเก็บไว้ในบ่อตากแห้งเป็นระยะเวลา 1
ปีเพื่อให้เกิดสารอาหารที่มีคุณภาพ
ตะกอนที่ตากแห้งแล้วนี้จะนำไปปกคลุมหน้าดินในสวนปาล์มของบริษัทฯสำหรับทดแทนปุ๋ยในช่วงหน้าร้อน
บริษัทฯ ได้เริ่มทำการปรับปรุงบ่อน้ำเสียตั้งแต่ปี 2541 และคาดว่าจะใช้เวลา 5
ปีสำหรับโครงการนี้

ของแห้ง

ทะลายเปล่าถูกนำไปปกคลุมหน้าดินในสวนของบริษัทฯเพื่อทดแทนปุ๋ย
ไฟเบอร์และเปลือกเมล็ดปาล์มจะเป็นเชื้อเพลิงแก่ Boiler
หรือเปลือกเมล็ดปาล์มอาจขายให้โรงงานอื่นที่ต้องการ
ตะกอนที่ขุดจากบ่อน้ำเสียจะใช้เป็นประโยชน์ในสวนของบริษัทฯ
บริษัทฯจะป้องกันการไหลซึมของน้ำผสมตะกอนนี้ในฤดูฝนโดยการขุดร่องน้ำรอบสวนเพื่อดักน้ำไหลลงสู่ที่อื่น

ในปี 2542 บริษัทฯ ได้ซ่อมแซมและปรับปรุงเครื่อง Boiler และการป้อนเชื้อเพลิงเข้าสู่ Boiler
ซึ่งมีผลต่อการลดควันดำและเขม่าของโรงงาน อย่างไรก็ตามควันดำและเขม่าจาก Boiler
ของโรงงานสกัดน้ำมันปาล์มดิบที่เป็นปัญหาอยู่นี้อาจมาจากเชื้อเพลิงที่ป้อน เช่น
ไฟเบอร์และเปลือกเมล็ดปาล์ม ค่าควันดำและเขม่าของโรงงานสกัดน้ำมันปาล์มดิบจากกรมโรงงาน
กระทรวงอุตสาหกรรมต้องไม่เกิน 400 มิลลิกรัมต่อลูกบาศก์เมตร
ซึ่งโดยปกติแล้วสำหรับอุตสาหกรรมนี้จะอยู่ระหว่าง 600 – 1400 มิลลิกรัม
ปัญหาควันดำและเขม่านี้ชมรมโรงสกัดน้ำมันปาล์มดิบซึ่งบริษัทฯเป็นสมาชิกด้วยร่วมทุนกันวิจัยปัญหาด้านเขม่าและควันไฟสำหรับอุตสาหกรรมน้ำมันปาล์มดิบ
ร่วมกับสภาอุตสาหกรรมจังหวัดกระบี่และสถาบันสิ่งแวดล้อมไทย ตั้งแต่ปี 2541 เป็นต้นมา
โดยมีโรงงานสกัดน้ำมันปาล์มดิบสองโรงในภาคใต้ของประเทศไทยเป็นโรงงานต้นแบบของการวิจัยและอีกโรงงานหนึ่งได้ติดตั้งเครื่องจักรเพื่อขจัดควันไฟและเขม่าโดยใช้เทคโนโลยีแบบใหม่และกำลังทดลองอยู่ในขณะนี้
และคณะกรรมการได้อนุมัติงบประมาณปี 2543
ในการติดตั้งระบบกำจัดควันไฟและเขม่าเมื่อเทคโนโลยีที่กำลังทดลองได้พิสูจน์จากการศึกษานี้แล้ว

สิทธิอื่นฯ

  - ไม่มี -

ข้อจำกัดในการประกอบธุรกิจ

- ไม่มี -

9. งานที่ยังไม่ได้ส่งมอบ

บริษัทฯ ยังส่งน้ำมันปาล์มดิบไม่ครบตามสัญญาสำหรับเดือนธันวาคม 2544 เป็นจำนวน 9,057 ตัน
ซึ่งจะส่งมอบในเดือนมกราคม ถึงมีนาคม 2545 ต่อไป